**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№57**

***Решения по Протокол №57/ 27.04.2023 г. от заседание на Общински съвет Иваново, област Русе***

Д Н Е В Е Н Р Е Д

1. Продажба на урегулиран поземлен имот (УПИ) XI-639, кв. 81, по регулационния план на с. Пиргово, общ. Иваново, обл. Русе, на собственика на законно построена върху имота сграда.

 Вносител: Георги Миланов – Кмет на Община Иваново

 Докладна записка вх. № 137/ 28.03.2023 г.

2. Приемане на Общинска стратегия за подкрепа за личностно развитие на децата и учениците в Община Иваново (2023-2024).

 Вносител: Георги Миланов – Кмет на Община Иваново

 Докладна записка вх. № 152/ 04.04.2023 г.

3. Поправка на очевидна фактическа грешка в Решение № 595, по Протокол № 54 от заседание на Общински съвет-Иваново, проведено на 16.03.2023 г.

 Вносител: Георги Миланов – Кмет на Община Иваново

 Докладна записка вх. №159/ 05.04.2023 г.

4. Вземане на решение за прекратяване на съсобственост върху поземлен имот (ПИ) с идентификатор 04981.55.258 по КККР на с. Божичен, общ. Иваново, обл. Русе, местност „Край реката“.

 Вносител: Георги Миланов – Кмет на Община Иваново

 Докладна записка вх. №161/ 06.04.2023 г.

5. Информация за изменение на бюджета на Община Иваново за четвъртото тримесечие на 2022 год.

Вносител: Георги Миланов – Кмет на Община Иваново

Докладна записка вх. №162/ 06.04.2023 г.

6. Приемане на доклади за изпълнение на читалищните дейности на народните читалища на територията на община Иваново и за изразходваните от бюджета средства за 2022 г.

Вносител: Мариян Драшков – Председател ОбС Иваново

 Докладна записка вх. № 164/ 07.04.2023 г.

7. Одобряване на подробен устройствен план /ПУП/ – парцеларен план /ПП/ за изграждане на трасе на водопровод за обект: „Водоснабдяване на поземлен имот (ПИ) с идентификатор 56397.938.29 в местност „Манкара“ по кадастралната карта и кадастралните регистри на с. Пиргово, общ. Иваново, обл. Русе.

 Вносител: Георги Миланов – Кмет на Община Иваново

Докладна записка вх. №165/ 07.04.2023 г.

8. Промяна на предназначение на имоти в земеделски територии, в горски територии по реда на чл. 81 от Закона за горите (ЗГ).

Вносител: Георги Миланов – Кмет на Община Иваново

 Докладна записка вх. №172/ 11.04.2023 г.

9. Премахване на потенциално опасни дървета, застрашаващи безопасността на граждани, сгради и съоръжения, и реализация на добитата дървесина чрез продажба на стояща дървесина на корен от извън горски територии.

 Вносител: Георги Миланов – Кмет на Община Иваново

 Докладна записка вх. №173/ 11.04.2023 г.

10. Приемане на разчети, условия и лимити за уреждане на бюджетни отношения за срока до приемане на бюджет за 2023 г. на Община Иваново, съобразно Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022г. и Закона за бюджета на Националната здравноосигурителна каса за 2022 г.

Вносител: Георги Миланов – Кмет на Община Иваново

 Докладна записка вх. №174/ 13.04.2023 г.

11. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№612

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на урегулиран поземлен имот (УПИ) XI-639, в кв. 81, по регулационен план на с. Пиргово, общ. Иваново, обл. Русе, одобрен със Заповед № 1719/14.12.1966 г. на ОбНС, с площ от 890 кв. м., с административен адрес: ул. „Витоша“ № 2, отреден за жилищно строителство – застроен, при граници и съседи: север - УПИ IX-637, изток - УПИ X-638, на юг - улица, запад – УПИ XII-640, предмет на **Акт за частна общинска собственост № 2026/30.11.2021 г**., на собственика на законно изградените върху имота сгради.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **6 588,00 лв. (шест хиляди петстотин осемдесет и осем лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№613

На основание чл. 21, ал. 1, т. 12 и ал. 2, във връзка с чл. 27, ал. 3 от Закона за местното самоуправление и местната администрация и чл. 197, ал. 1 от Закона за предучилищното и училищното образование, Общински съвет Иваново РЕШИ:

**Приема** Общинска стратегия за подкрепа за личностното развитие на децата и учениците в Община Иваново (2023-2024).

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№614

На основание чл. 21, ал. 1, т. 9 и ал. 2, във връзка с чл. 27, ал. 4 и ал. 5 от ЗМСМА и чл. 62, ал. 2 от АПК, Общински съвет Иваново РЕШИ:

1. Текстът в т. 1: „ да участва в Общото събрание на съдружниците на „ВиК” ООД – гр. Русе“ **да се чете** : „ да участва в Общото събрание на Асоциацията по ВиК – гр. Русе“.
2. Текстът в т. 2: „ за представител на Общината в Общото събрание на „ВиК” ООД – гр. Русе“ **да се чете**: „ за представител на Общината в Общото събрание на Асоциацията по ВиК – гр. Русе“.
3. Текстът в т. 3: „ да участва в Общото събрание на „ВиК” ООД – гр. Русе“ **да се чете:** „да участва в Общото събрание на Асоциацията по ВиК – гр. Русе“.
4. Текстът в т. 4: „ на представителя на Община Иваново в Общото събрание на „ВиК” ООД – гр. Русе“ **да се чете**: „ на представителя на Община Иваново в Общото събрание на Асоциацията по ВиК – гр. Русе“.
5. Текстът в т. 5: „на Общото събрание на съдружниците на „ВиК” ООД – гр. Русе“ **да се чете**: „на Общото събрание на Асоциацията по ВиК – гр. Русе“.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№615

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, от Закона за местното самоуправление и местната администрация (ЗМСМА), чл. 36, ал. 1, т. 2 от Закона за общинската собственост (ЗОС) и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Людмила Цонева от друга страна съсобственост, чрез продажба на частта на Община Иваново в размер на 13,35 % идеални части, представляващи 903 кв. м. от поземлен имот с идентификатор 04981.55.258 целият с площ от 6 763 кв. м., трайно предназначение на територията: земеделска, начин на трайно ползване: нива, категория на земята: 3 (три), по кадастралната карта и кадастралните регистри на с. Божичен, общ. Иваново, обл. Русе, одобрени със Заповед № РД-18-760/30.10.2019 г. на Изпълнителен директор на АГКК, местност „Край реката“, при граници поземлени имоти с идентификатори: 04981.55.257, 04981.55.58, 04981.71.114, 04981.888.9901, предмет на **Акт за частта общинска собственост (АЧОС) № 2496/09.02.2023 г**., **с цел прекратяване на съществуващата съсобственост**, за сумата от **2 450,00 лв. (две хиляди четиристотин и петдесет лева)** без ДДС, определена въз основа на пазарна оценка, изготвена от маг. ик. Катя Кънчева, притежаваща Сертификат за оценителска правоспособност с рег. № 810100352 от 16.08.2011 г. за оценка на недвижими имоти, издаден от Камарата за независимите оценители в България.

**2. Определя** 30 на сто от постъпленията от продажбата на идеалните части от имота да се използват за финансиране на изграждането, за основен и текущ ремонт на социалната и техническата инфраструктура на с. Божичен, общ. Иваново, обл. Русе.

**3. Дава съгласие** да бъде допълнен раздел IІІ.И от Годишната програма за управление и разпореждане с имотите, собственост на Община Иваново за 2023 г., с имота описан в т. 1.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№616

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

**Приема** информация за изменението на бюджета на Община Иваново за четвъртото тримесечие на 2022 година.

ПО ШЕСТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№617

На основание чл.21, ал. 1, т.23 и ал.2 от ЗМСМА, във връзка с чл.26а, ал.5 от Закона за народните читалища, Общински съвет Иваново РЕШИ:

**Одобрява** доклади за изпълнение на читалищните дейности на народните читалища на територията на Община Иваново и за изразходваните от бюджета средства за 2022 година, както следва:

* НЧ „Отец Паисий - 1927 г.” с. Мечка;
* НЧ „Христо Ботев - 1925 г.” с. Тръстеник;
* НЧ „Възраждане - 1906 г.” с. Щръклево;
* НЧ „Светлина - 1929 г.” с. Сваленик;
* НЧ „Петко Рачев Славейков - 1927 г.” с. Божичен;
* НЧ „Гео Милев - 1915 г.“ с. Нисово;
* НЧ „Христо Ботев - 1925 г.” с. Иваново;
* НЧ „Кирил и Методий - 1922 г.” с. Пиргово;
* НЧ „Просвета - 1919 г.” с. Красен;
* НЧ „Просвета - 1927 г.” с. Табачка;
* НЧ „Просвета-Червен - 1928 г.” с. Червен;
* НЧ „Просвета - 1928 г.” с. Кошов;
* НЧ „Георги Бенковски – 2005“ – с.Церовец.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№618

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със чл.110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план /ПУП/ – парцеларен план /ПП/ за изграждане на трасе на водопровод за обект: „Водоснабдяване на поземлен имот (ПИ) с идентификатор 56397.938.29 в местност „Манкара“ по кадастралната карта и кадастралните регистри на с. Пиргово, общ. Иваново, обл. Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№619

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА) и чл. 6, ал. 1 и ал. 3 от ЗОС, във връзка с чл. 25, ал. 1, ал. 3, т. 5 и § 9 от ПЗР на ЗСПЗЗ, чл. 3, ал. 11 от ППЗОЗЗ и чл. 81 от ЗГ, Общински съвет Иваново РЕШИ:

1. **Дава съгласие** да се проведе процедура по реда на чл. 81 от ЗГ за промяна предназначението на 244 бр. поземлени имоти в земеделски територии в землищата на Община Иваново, притежаващи характеристики на гора по смисъла на ЗГ, в горски територии, подробно описани в приложение № 1, представляващо неразделна част от настоящото решение.
2. **Обявява** имотите в приложение № 1 с начин на трайно ползване „пасище“ за частна общинска собственост, с изключение на имоти с идентификатори: 51768.350.42, 80443.69.169, 80443.72.201, 80443.74.347, които попадат в обхвата на Природен парк „Русенски Лом“.
3. **Дава съгласие** след промяна на предназначението, всички имоти от приложение № 1 да бъдат с начин на трайно ползване „друг вид дървопроизводителна гора“.
4. **Възлага** на кмета на община Иваново да предприеме необходимите действия по изпълнение на настоящото решение, след влизането му в сила.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№620

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, във връзка с чл. 63, ал. 2 от ЗУТ, чл. 35, ал. 1 от Закона за общинската собственост, чл. 5, ал. 1, т. 1 и чл. 49, ал. 2, т. 2 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти от тях и чл. 60, ал. 1 и чл. 73 от АПК, Общински съвет Иваново РЕШИ:

**1. Дава съгласие** да се извърши премахване на 161 бр. опасни дървета от извън горски територии, в границите на населените места на територията на община Иваново, подробно описани в приложение № 1, неразделна част от настоящото решение.

**2.** **Дава съгласие** да се извърши продажба на стояща дървесина на корен, чрез провеждане на търг с тайно наддаване, на 161 бр. потенциално опасни дървета, разпределени по населени места, както следва: с. Божичен - 14 бр., с. Иваново - 10 бр., с. Кошов -13 бр., с. Красен -14, Мечка - 14, с. Нисово -10 бр., Пиргово -18 бр., с. Сваленик – 8 бр., с. Табачка – 11 бр., с. Тръстеник -15 бр., с. Церовец – 6 бр., с. Червен – 8 бр., с. Щръклево -20 бр.

**3.** **Определя** и утвърждава начална тръжна цена на 1 пл. м3 дървесина, както следва:

 - Едра дървесина – 45,00 лв./пл. м3 без ДДС;

 - Дърва – 25,00 лв./пл. м3 без ДДС.

**4.** На основание чл. 60, ал. 1 и при условията на чл. 73 от АПК, **допуска** предварително изпълнение на настоящето решение.

**5.** **Възлага** на кмета на общината да предприеме необходимите действия по изпълнение на настоящото решение след влизането му в сила.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№621

На основание чл.21, ал.1, т.8 и т.23 във връзка с чл.27, ал.4 и ал.5, чл. 54 ал.1 и ал.2 от ЗМСМА, чл.10 от ПМС №7/2023 г. за уреждане на бюджетните взаимоотношения през 2023 г. във връзка с чл.6, чл.7, чл.8, чл.9 и чл.10 от Закона за прилагане на разпоредби на Закона за държавния бюджет на РБ за 2022 г. и чл.60, ал.1 от АПК, Общински съвет Иваново РЕШИ:

**1. Приема разчети за лимити по бюджетните приходи и разходи, в т.ч. за държавно делегирани дейности, за местни дейности и за дофинансиране за периода до приемане на Закона за държавния бюджет на Република България за 2023 г. и бюджета на Община Иваново за 2023 г., както следва:**

1.1. Разчет за лимити за приходи на Община Иваново за 2023 г., съгласно Приложение 1

1.2. Разчет за лимити за разходи за делегирани от държавата дейности, за местни дейности и за дофинансиране на Община Иваново за 2023 г., съгласно Приложение 2

**2. Допълва разчета за капиталови разходи**, **финансирани с приходи от постъпления от продажба на общински нефинансови активи и собствени средства, съгласно приложение № 3**

**3. Приема следните лимити за разходи:**

3.1 СБКО в размер на 3 % от средства за работна заплата на заетите по трудови правоотношения.

3.2. Разходи за представителни цели в размер на :

Кмет на Община в размер до 2% от размера на разходите за издръжка на дейност “Общинска администрация“

На ОбС в размер в размер до 1% от размера на разходите за издръжка на дейност “Общинска администрация“

3.3. Утвърждава показателите по чл.45, ал.1, т.2 от ЗПФ за кметствата и населените места с кметски наместници съгл. Приложение № 2:

**4. Определя разпоредителите с бюджет от по-ниска степен по бюджета на община Иваново, съгласно Приложение № 4**

**5. Определя максимален размер на дълга, както следва:**

5.1. Максимален размер на новия общински дълг за 2023 година в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение на бюджета на общината.

5.2. Общинските гаранции, които може да бъдат издадени през 2023 година, в размер до 5% от общата сума на приходите и общата изравнителна субсидия по последния годишен отчет за изпълнение на бюджета.

**6. Определя максимален размер на новите задължения за разходи, които могат да бъдат поети през 2023 година по бюджета на общината, като наличните към края на годината задължения не могат да надвишават 15% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**7. Определя максимален размер на ангажиментите за разходи, които могат да бъдат поети през 2023 година по бюджета на общината, като наличните към края на годината задължения не могат да надвишават 50% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**8. Оправомощава кмета на общината да извършва компенсирани промени:**

8.1 В частта за делегираните от държавата дейности — между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;

8.2. В частта за местните дейности — между утвърдените разходи в рамките на една дейност или от една дейност в друга, без да изменя общия размер на разходите.

8.3. В разходната част на бюджета за сметка на резерва за непредвидени и/или

неотложни разходи.

**9. Възлага на кмета:**

9.1. Да утвърди разчетите на разпоредителите с бюджет от по-ниска степен.

9.2. Да организира и утвърди разпределението на разчетите по параграфи и тримесечия.

9.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

9.4. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

9.5. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

**10**. **Възлага на второстепенни разпоредители с бюджет да проведат необходимите процедури по ЗОП за изпълнение на капиталовите разходи по утвърдените им разчети.**

**11**. **Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и пo други международни програми, включително и на бюджетни организации, чиито бюджет е част от общинския бюджет.**

11.1. За всеки отделен случай, кметът на общината определя или договаря срока на погасяване на заемите, в съответствие с условията на финансиращата програма, но не по-късно от края на 2023 година.

11.2. При предоставянето на временни безлихвени заеми от временно свободни средства по общинския бюджет, да се спазват изискванията на чл. 126 от ЗПФ.

11.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

**12. Възлага на кмета да отрази установените с настоящото решение условия, разчети и лимити в окончателния проект на бюджет за 2023 г., който ще изготви и внесе на основание чл.84 ал.4 от ЗПФ.**